HUSORDEN

Afdeling 328-0 Møldrup

(gælder også de gamle afd. 627-0 & 459-0, nu samlet i afd. 328-0)

Der skal være plads til alle i Lejerbos boligafdelinger. I de almene boliger bor mange forskellige mennesker sammen. En boligafdeling er som sådan et lille samfund, hvor alle har individuelle forventninger, krav og ønsker til at bo.

Enhver lejer bør derfor i fælles interesse udvise gensidig respekt over for andre og vise hensyn.

En husorden er et sæt ordensregler, der gælder både for den enkelte lejer og dennes husstand samt gæster der opholder sig i og ved den lejede bolig og på Lejerbos fællesarealer.

Hvis husordenen gentagende gange overtrædes kan det i yderste konsekvens medføre, at alle i husstanden udsættes af lejemålet.

Paraboler og Antenner.

Det er ikke tilladt, at opsætte antenner og paraboler udendørs uden skriftlig tilladelse fra administrationen.

Henvendelse kan ske til Lejerbos servicetelefon tlf. 30 84 50 20 eller pr. mail: beboerranders@net.lejerbo.dk

Unødig støj og larm.

Af hensyn til ro og stilhed i bebyggelsen må støjende værktøj kun anvendes på hverdage mellem kl. 07.00 - 19.00

Høj musik og brug af musikinstrumenter samt anden form for støj, der kan være til gene for beboerne, må ikke finde sted i tidsrummet 22.00-07.00.

Hvor der er tale om etagebyggeri henstilles der til, at der ikke anvendes vaskemaskine og tørretumbler efter kl. 22.00

Hvis de nævnte maskiner samt opvaskemaskiner anbringes uden for de klinkebelagte vådrum, skal det sikres, at eventuelt vandspild opsamles af en dertil udviklet spildbakke. Installation af nævnte maskiner skal foretages af en autoriseret håndværker.

Udluftning.

For at undgå fugtdannelse og skimmelsvamp skal der drages omsorg for, at der foretages daglig udluftning og at der ikke foretages hyppig tørring af tøj indendørs.

Hold af kæledyr.

Det er tilladt, at holde 1. hund eller 1. kat. Det pågældende dyr skal registreres hos ejendomsfunktionæren.

Efterladenskaber skal opsamles af hundelufteren og kommes i affaldscontaineren.

Det er tilladt, at have et bur til stuefugle.

Hamster, Marsvin samt indendørs kaniner skal holdes i bur eller løbegårde, når disse kæledyr er overladt til sig selv.

Det er ikke tilladt, at have terrarier til slanger og andet kryb etc.

Affald.

Af hensyn til de hygiejniske forhold skal alt husholdningsaffald kommes i affaldsposer, disse skal være tillukket før de kommer i affaldscontaineren og sorteres efter forskrifter fra kommunen.

Restaffald der ikke er omfattet af den kommunale renovationsordning, skal lejeren selv bringe til genbrug.

Hvis affaldet ikke sorters korrekt tømmes affaldscontainerne ikke af kommunen.

Papkasser og anden form for emballage skal bringes til genbrugspladsen af lejeren selv.

Udendørs anlæg og fællesarealer.

Legetøj, cykler og lignende må ikke efterlades på gangstierne eller på de øvrige fællesarealer.

Der henstilles til, at campingvogne kun henstår i få dage på de anviste pladser.

Tunge køretøjer over 3500 kg - lastbiler o.l. - må ikke henstå på parkeringspladserne uden særlig tilladelse fra administrationen. Henvendelse kan ske til tlf. 30 84 50 20 eller beboerranders@net.lejerbo.dk

Aflåsning af fællesskuret.

For at undgå ubudne gæster skal skuret være aflåst efter brug.

Dato 21. juni 2018

Afdelingsbestyrelsen